
KĖDAINIŲ RAJONO SAVIVALDYBĖS TARYBA
1. 
1. SPRENDIMAS
1. DĖL VIEŠOSIOS ĮSTAIGOS „SPORTO PERSPEKTYVOS“ ATLEIDIMO NUO NUOMOS MOKESČIO

2022 m. lapkričio 25 d. Nr. TS-311 
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 2 dalies 18 punktu ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir viešosios įstaigos „Sporto perspektyvos“ 2022 m. lapkričio 11 d. raštu „Dėl VšĮ „Sporto perspektyvos“ atleidimo nuo Kėdainių miesto stadiono futbolo aikštės nuomos mokesčio“, Kėdainių rajono savivaldybės taryba nusprendžia:
[bookmark: _Hlk119306945]1. Atleisti viešąją įstaigą „Sporto perspektyvos“ nuo Kėdainių rajono savivaldybei nuosavybės teise priklausančių Kėdainių sporto centro patikėjimo teise valdomų, naudojamų ir disponuojamų Kėdainių miesto stadiono futbolo aikštės, esančios J. Basanavičiaus g. 1, Kėdainiai (toliau – Stadiono), aptarnavimo ir buities pastato su dengtomis tribūnomis I ir II aukšto patalpų, dviejų persirengimo rūbinių, įskaitant Stadiono paruošimą ir valymą po renginio, nuomos mokesčio nuo 2022 m. lapkričio 1 d. iki 2023 m. lapkričio 1 d.:
1.1. Stadiono futbolo aikštės treniruotėms ir varžyboms;
1.2. Stadiono rūbinių, trenerių patalpų, teisėjų patalpų, delegatų patalpų;
1.3. Stadiono aptarnavimo ir buities pastato pasitarimų salės su įranga VIP II aukšte patalpų.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					Valentinas Tamulis

